钦定古今图书集成/方舆汇编/边裔典/第090卷 > 《博物志》 > 三国
## 钦定古今图书集成/方舆汇编/边裔典/第090卷 > 《博物志》 > 三国

### 吴大帝黄武五年分交州置广州俄复旧

按：《三国吴志吴王权传》云云。

按《晋书地理志》：“吴黄武五年，割南海、苍梧、郁林三郡
立广州，交趾、日南、九真、合浦四郡为交州。戴良为刺
史，值乱不得入，吕岱击平之，复还并交部。”

按《广东通志》，“献帝建安中，改为交州。吴孙权分交州
为广州，而徙交州治龙编。”

### 赤乌五年复置朱崖郡

按《三国吴志吴王权传》。不载。按《晋书地理志》云云。

### 废帝五凤元年交趾稗草化为稻

按：《三国吴志孙亮传》不载。按注《江表传》云云。

### 景帝永安五年使察战到交趾调孔爵大猪

按：《三国吴志孙休传》云云。

〈魏少帝景元四年吴主永安六年〉魏以霍弋遥领交州。吴交州郡吏
吕兴杀太守孙谞降魏，魏以为使持节、都督交州军
事。命未至，兴为下人所杀。

按《魏志少帝本纪》，“咸熙元年九月，孙休遣使邓句敕
交趾太守，锁送其民，发以为兵。吴将吕兴，因民心愤
怒，又承王师平定巴蜀，即纠合豪杰，诛除句等，驱逐
太守长吏，抚和吏民，以待国命。九真、日南郡闻兴去
逆即顺，亦齐心响应，与兴协同。兴移书日南州郡，开
示大计，兵临合浦，告以祸福，遣都尉唐谱等诣进乘”
县，因南中都督护军霍弋上表自陈。又交趾将吏各
上表，言“兴创造事业，大小承命。郡有山寇，入连诸郡，
惧其计异，各有携贰。权时之宜，以兴为督交趾诸军
事、上大将军、定安县侯，乞赐褒奖，以慰边荒。乃心款
诚，形于词旨。昔仪父朝鲁，《春秋》所美；窦融归汉，待以
殊礼。今国威远震，抚怀六合，方包举殊裔，混一四表。
兴首向王化，举众稽服，万里驰义，请吏帅职，宜加宠
遇，崇其爵位。既使兴等怀忠感悦，远人闻之，必皆竞
劝。其以兴为使持节都督交州诸军事、南中大将军，
封定安县侯，得以便宜从事。”命未至，兴为其下所杀。
按《吴志孙休传》，永安六年，交趾郡吏吕兴等反，杀太
守孙谞。

按《晋书地理志》：“晋平蜀，以蜀建宁太守霍弋遥领交
州，得以便宜选用长史。”

永安七年秋七月，复分交州置《广州》。

按：《吴志孙休传》云云。

### 末帝宝鼎二年九月遣交州刺史刘俊前部督修则等入击交趾为晋将毛炅等所破皆死兵散还合浦按三国吴志孙皓传云云

### 建衡元年十一月遣监军虞汜威南将军薛珝苍梧太守陶璜由荆州监军李勗督军徐存从建安海道皆就合浦击交趾

按：《三国吴志孙皓传》云云。

建衡三年。汜璜破交趾。禽杀晋所置守将。九真、日南
皆还属。分交趾为新昌郡。诸将破扶严置武平郡。
按《吴志孙皓传》云云。按《晋书地理志》。孙皓又立新
昌、武平、九德三郡。

### 凤皇三年分郁林为桂林郡

按：《三国吴志孙皓传》云云。

### 天纪三年郭马反自号安南将军都督交广二州诸军事

按《三国吴志孙皓传》：“三年夏，郭马反。马本合浦太守
修允部曲，督允转桂林太守，疾病住广州。先遣马将
五百兵至郡，允死，兵当分给，马等累世旧军，不乐离
别。皓时又科实广州户口，马与部曲将何典、王族吴
述、殷兴等因此恐动兵民，合聚人众，攻杀广州督虞。
授马自号都督交广二州诸军事、安南将军，兴广州”
刺史，述南海太守，典攻苍梧族，攻始兴。八月，以军师
张悌为丞相，牛渚都督何植为司徒，执金吾滕循为
司空。未拜，转镇南将军、假节，领广州牧，率万人从东
道讨马兴族。遇于始兴，未得前，马，杀南海太守刘略，
逐广州刺史徐旗。皓又遣徐陵督陶濬将七千人从
西道，命交州牧陶璜部伍所领及合“浦、郁林诸郡兵，
当与东西军共击马

〈注〉《汉晋春秋》曰：先是，吴有说谶者曰：“吴之败，兵起南裔，亡吴者公孙也。”皓闻之，文武职位至于卒伍有姓公孙者，皆徙广州，不令停江边。及闻马反，大惧曰：“此天亡也。”